b'\n_START_ARTICLE_\nGeorge Sigerson\n_START_SECTION_\nM\xc3\xa8tge i cient\xc3\xadfic\n_START_PARAGRAPH_\nSigerson va n\xc3\xa9ixer a Holy Hill, prop de Strabane al comtat de Tyrone. Va assistir a l\'Acad\xc3\xa8mia Letterkenny per\xc3\xb2 va ser enviat pel seu pare a acabar la seva educaci\xc3\xb3 a Fran\xc3\xa7a_NEWLINE_Va estudiar medicina al Queen\'s College de Galway i al Queen\'s College de Cork i es gradu\xc3\xa0 en 1859. Marx\xc3\xa0 a Par\xc3\xads on pass\xc3\xa0 algun temps estudiant amb Charcot i Duchenne; va tenir com a company d\'estudis Sigmund Freud. Despr\xc3\xa9s va tornar a Irlanda i va obrir un consultori a Dubl\xc3\xadn, especialitzant-se com a neur\xc3\xb2leg. Va continuar visitant Fran\xc3\xa7a cada any per estudiar amb Charcot. Entre els seus molts pacients s\'inclouen Maude Gonne, Austin Clarke i Nora Barnacle. Va donar confer\xc3\xa8ncies sobre medicina a la Universitat Cat\xc3\xb2lica d\'Irlanda. M\xc3\xa9s tard va ser professor de zoologia i bot\xc3\xa0nica a la Universitat de Dubl\xc3\xadn.\n_START_SECTION_\nNacionalista Cultural\n_START_PARAGRAPH_\nMentre era estudiant va aprendre de manera autodidacta el ga\xc3\xa8lic irland\xc3\xa8s i va con\xc3\xa8ixer els l\xc3\xadders fenians Charles Kickham i John O\'Leary. el seu primer llibre, The Poets and Poetry of Munster, va apar\xc3\xa8ixer en 1860. Va tenir una participaci\xc3\xb3 activa en el periodisme pol\xc3\xadtic des dels seus inicis, col\xc2\xb7laborant a  The Nation. Va ser un dels fundadors de la Feis Ceoil, i president de la Societat Nacional de Literatura de 1893 fins a la seva mort. La seva filla Dora Sigerson Shorter va ser una poetessa que tamb\xc3\xa9 es va involucrar en el renaixement literari irland\xc3\xa8s._NEWLINE_Designat membre del primer Senat de l\'Estat Lliure d\'Irlanda, Sigerson va ser escollit temporalment primer president d\'11 a 12 de desembre 1922 abans de l\'elecci\xc3\xb3 del bar\xc3\xb3 de Glenavy. L\'endem\xc3\xa0 de la seva mort el Senat irland\xc3\xa8s li va retre un homenatge sentit.\n_START_SECTION_\nAfeccionat de l\'AAG\n_START_PARAGRAPH_\nLa Copa Sigerson, la primera divisi\xc3\xb3 de tercer nivell de competici\xc3\xb3 de futbol ga\xc3\xa8lic a Irlanda va rebre aquest nom en honor seu. Sigerson Sigerson donar el seu sou del seu c\xc3\xa0rrec a la UCD per a adquirir un trofeu per a la competici\xc3\xb3. En 2009 fou incl\xc3\xb2s en la llista del Sunday Tribune de les "125 persones m\xc3\xa9s influents en la hist\xc3\xb2ria de la GAA". La copa fou presentada per primer cop en 1911 i els guanyadors inaugurals foren els de la UCD. Es creu que \xc3\xa9s el trofeu m\xc3\xa9s antic de la GAA.\n_START_SECTION_\nMort\n_START_PARAGRAPH_\nDr. Sigerson va morir a casa seva, a 3 Clare St., Dubl\xc3\xadn, en 1925.'